ADVANC ลดค่าบริการลูกค้า “เอไอเอส ไฟเบอร์”-ให้เน็ตมือถือฟรี เยียวยาระบบล่ม
ADVANC ลดค่าบริการลูกค้า Fibre ทุกแพ็คเกจเป็นเวลา 3 วัน-ให้เน็ตฟรีมือถือ 10 GB ต่อเนื่อง 24 ชั่วโมง เยียวยาลูกค้าที่ได้รับผลกระทบระบบล่ม
ADVANC ลดค่าบริการลูกค้า Fibre ทุกแพ็คเกจเป็นเวลา 3 วัน-ให้เน็ตฟรีมือถือ 10 GB ต่อเนื่อง 24 ชั่วโมง เยียวยาลูกค้าที่ได้รับผลกระทบระบบล่ม
27 ก.ย. 2564

บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC แจ้งว่า จากกรณีที่เกิดปัญหาใช้งานอินเทอร์เน็ตบนเครือข่ายของ AIS Fibre และ เครือข่าย มือถือบางส่วน ในช่วงเวลาระหว่าง 22.00 น.ของวันอาทิตย์ที่ 26 กันยายน 2564 ถึง 24.00 น.ของเช้าวันที่ 27 กันยายน ที่ผ่านมา นั้น ขณะนี้ได้แก้ไขปัญหาและกลับเข้าสู่สถานการณ์ปกติเรียบร้อยแล้ว
ทั้งนี้บริษัทเสียใจและขออภัยผู้ใช้บริการที่ได้รับผลกระทบเป็นอย่างสูงในเหตุขัดข้องที่เกิดขึ้นชั่วคราวในบางพื้นที่ และขอชดเชยความเสียหายที่อาจเกิดขึ้นกับลูกค้าที่ได้รับผลกระทบในเหตุการณ์นี้
(1) ลดค่าใช้บริการให้แก่ลูกค้า AIS FIbre ที่ได้รับผลกระทบ เป็นเวลา 3 วัน (จากทุกแพ็คเกจ)
(2) ลูกค้าโทรศัพท์เคลื่อนที่มอบสิทธิใช้งานอินเทอร์เน็ตฟรี จำนวน 10 GB นานต่อเนื่อง 24 ชั่วโมง
โดยบริษัทฯจะทยอยส่ง SMS เรียนแจ้งลูกค้าที่ได้รับผลกระทบต่อไป